Diari Oficial de la Generalitat Valenciana


Sumari del DOGV 3695, del 24-02-2000 (2000/1378)

ORDRE de 21 de febrer de 2000, de la Conselleria d'Agricultura, Pesca i Alimentació, per la qual s'estableixen ajudes complementàries de les fixades per l'Ordre del Ministeri d'Agricultura, Pesca i Alimentació de 14 de febrer de 2000, per a productors de determinades varietats de mandarines, afectats per alteracions climàtiques.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3695

Data del DOGV
:   24-02-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1378


Data del document
:   21-02-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * suport econòmic
    * condicions atmosfèriques
    * agres
    * ajuda pública
    * ajuda a l'agricultura

ORDRE de 21 de febrer de 2000, de la Conselleria d'Agricultura, Pesca i Alimentació, per la qual s'estableixen ajudes complementàries de les fixades per l'Ordre del Ministeri d'Agricultura, Pesca i Alimentació de 14 de febrer de 2000, per a productors de determinades varietats de mandarines, afectats per alteracions climàtiques. [2000/M1378]
  
En els mesos de novembre i desembre de 1999 es van produir en la Comunitat Valenciana oscil·lacions tèrmiques importants, amb temperatures mínimes molt baixes que, sense arribar a produir gelades en el sentit que es recull en el condicionament especial de les assegurances agràries combinades per a mandarines, sí que han provocat el despreniment de fruits, amb especial intensitat en les varietats Nova o Clemenvilla i Hernandina, cosa que ha motivat que el Ministeri d'Agricultura, Pesca i Alimentació, ateses les circumstàncies que hi concorren, haja establit ajudes pal·liatives per als productors de la Comunitat Valenciana mitjançant l'ordre mencionada.
  
Atés que la Conselleria d'Agricultura, Pesca i Alimentació comparteix els criteris i motivacions exposats pel Ministeri d'Agricultura, Pesca i Alimentació en l'ordre mencionada, es considera necessari contribuir, en coordinació amb aquest ministeri, a proporcionar ajudes als afectats, i per això,
  
ORDENE
  
Article 1. Beneficiaris
  
La Conselleria d'Agricultura, Pesca i Alimentació concedirà ajudes als productors de mandarines Nova o Clemenvilla i Hernandina que sol·liciten les ajudes establides en l'Ordre del Ministeri d'Agricultura, Pesca i Alimentació de 14 de febrer de 2000 i obtinguen resolució favorable del president d'ENESA.
  
Amb la sol·licitud de l'ajuda, els sol·licitadors que desitgen accedir a les ajudes establides en aquesta ordre hauran de presentar el document de manteniment de tercers corresponent, el qual haurà de coincidir amb el compte indicat en la sol·licitud per a la percepció de l'ajuda, tret que aquest tràmit haja estat efectuat anteriorment.
  
Article 2. Quantia de les ajudes
  
1. La quantia de les ajudes per beneficiari es determinarà d'acord amb els criteris i limitacions establits en l'article 5 de l'ordre del MAPA mencionada. Correspondrà a la CAPA el pagament del 50% de la quantia.
  
2. No obstant l'anterior, en el supòsit que el volum de les ajudes supere les disponibilitats pressupostàries fixades per a aquesta línia, l'import unitari es reduirà proporcionalment.
  
Article 3. Tramitació, resolució i pagament de les ajudes
  
1. La tramitació de les ajudes de la CAPA serà realitzada pel Servei de Producció Vegetal de la Direcció General de Producció Agrària, que elevarà les corresponents propostes de pagament, una vegada ENESA haja comunicat la seua resolució favorable i s'haja comprovat la conformitat del compte de pagament indicat en la sol·licitud amb el document de manteniment de tercers de l'interessat.
  
2. El director general de Producció Agrària resoldrà la concessió i autorització de pagament de les ajudes a proposta del cap del Servei de Producció Vegetal, a càrrec de l'aplicació pressupostària 50.25.61.8916.533.78.4, codi de comptabilitat 1698, i destinarà un import inicial de 240 milions de pessetes.
  
Disposició final
  
Aquesta ordre vigeix des del mateix dia de la publicació en el Diari Oficial de la Generalitat Valenciana.
  
València, 21 de febrer de 2000
  
La consellera d'Agricultura, Pesca i Alimentació,